akunakuthiwa unkulunkulu nomuntu bayalingana. ubuyena nomsebenzi wakhe kungaphezulu kokuqonda kwabantu. uma unkulunkulu engawenzi yena uqobo umsebenzi wakhe akhulume amazwi akhe emhlabeni wabantu, kusho ukuthi abantu ngeke bakwazi ukuyiqonda intando kankulunkulu, ngalokho--ke, nalabo abanikele impilo yabo yonke kunkulunkulu ngeke bakwazi ukuzuza ukwamukelwa nguye. ngaphandle komsebenzi kankulunkulu, noma ngabe umuntu wenza kahle kanjani, ngeke kusho lutho lokho, ngoba imicabango kankulunkulu iyohlale ingaphezulu kwemicabango yomuntu, kanti nokuhlakanipha kukankulunkulu akuqondakali kumuntu. ngalokho--ke ngithi labo “ababona ngokucacile” unkulunkulu nomsebenzi wakhe abanalo iqiniso, bayaqhosha futhi abanalwazi. abantu akumele bachaze umsebenzi kankulunkulu; ngaphezu kwalokho, abantu abakwazi ukuchaza umsebenzi kankulunkulu. emehlweni kankulunkulu, umuntu mncane ngisho kunentuthwane, ngakho umuntu angawuqonda kanjani umsebenzi kankulunkulu? labo abaphikelelayo bethi, “unkulunkulu akasebenzi ngale ndlela noma ngaleya ndlela” noma “unkulunkulu ufana nalokhu noma lokhuya”—ingabe bonke abaqhoshi? sonke kumele sazi ukuthi abantu abayinyama, bonke usathane ubenze bakhohlakala. kungokwemvelo kubo ukuphikisana nonkulunkulu, futhi abalingani nonkulunkulu, ingasaphathwa eyokunikeza iseluleko ngomsebenzi kankulunkulu. ukuthi unkulunkulu umhola kanjani umuntu kungumsebenzi kankulunkulu uqobo lwakhe. abantu kumele bazithobe, futhi akumele babe nombono othile, ngoba umuntu uwuthuli. njengoba sizama ukufuna unkulunkulu ngeke sikwazi ukufaka ukuqonda kwethu emsebenzini kankulunkulu ukuze unkulunkulu akubheke, kanjalo akumele sisebenzise isimo sethu esikhohlakele sizame ukuphikisa umsebenzi kankulunkulu ngenhloso. ingabe lokho ngeke kusenze abaphikikrestu? abantu abanjalo bangasho kanjani ukuthi bakholelwa kunkulunkulu? njengoba sikholelwa ukuthi ukhona unkulunkulu, futhi njengoba sifisa ukumanelisa nokumbona, kumele sifune indlela yeqiniso, futhi sibheke indlela yokuvumelana nonkulunkulu. akumele sibe ontamo--lukhuni siphikisane nonkulunkulu; yini enhle engavela ngokwenza kanjalo?